趙應元 (嘉靖乙丑進士)

赵应元（），字文宗，号仁斋，陝西西安府三原縣軍籍涇陽縣人。明朝政治人物，同進士出身。

 生平 
嘉靖四十年（1561年）辛酉科陕西乡试第六十一名，四十四年（1565年）登乙丑科会试二百十九名，廷试三甲三十九名進士，户部观政，本年六月授四川华阳县知县，丁忧。隆慶三年（1569年）復补河南郏县知县，五年（1571年）八月考选浙江道御史，六年十一月差巡按辽东，万历元年（1573年）八月丁忧。四年六月復除河南道御史，八月差巡按湖广。张居正父喪，湖廣官员畢至，唯独应元不至，张居正心中不悅。都御史陈炌順张居正意，彈劾赵应元《萬曆野獲編》卷十九《明神宗显皇帝实录卷之七十五》：万历六年五月，都御史陈炌题巡按御史赵应元差满出境之后，忽尔称病乞休，诈托规避，甚失台规，亟宜罢黜，以为欺肆之戒。 上曰御史差满依限赴京，考察回道，宪禁甚严。近来托病回籍殊为蔑法，赵应元革职为民。今后有仍前故犯的照例行。于是户部浙江司员外王用汲奏臣读邸报见大学士张居正一本内，叙葬父之时，巡抚湖广都御史陈瑞、抚治郧阳都御史徐学谟及地方司道等官毕来会葬之情，独巡按御史赵应元奏内不见叙及。夫抚臣千里来临，足以荣亲，固居正之所深嘉。按臣特秉风裁，不为私交，亦必居正之所甚重。臣窃为台中有人庆矣。未几赵应元患病乞休疏入，掌院都御史陈炌遂以托病欺罔参之。夫疾病人所时有，内臣得以病告，自 祖宗朝至 陛下今日，概不绝其向用之途。今在廷小大臣工其曾经告病者何限，如近日巡按广西御史陆万钟等皆奉差方回中途，遽以病告，与应元一体也，何不论其托病，而卒听吏部题覆乎。 陛下试举以诘陈炌，将谁为欺乎？谁为不欺乎？ 陛下但见炌之论劾，谓应元恣肆任情，巧为趋避，即罢斥之，有馀辜也。至其意之所从来，不为其事而为其人，不为此事而为他事。 陛下安得而知之。孟子曰长君之恶其罪小，逢君之恶其罪大。臣谓逢君之恶其罪小，逢相之恶其罪大。今之时则逢君之人少，而逢相之人多。若炌者，又其彰明较著也。 陛下之圣，柰何不日取大小章疏私自省览，然后宣副辅臣俾得□确可否施行，不然万一时移势改，有一憸人居鼎轴之地，亦循今日故事，而悉以委之，则政柄下移，极重难返，何所不至。臣非不知应元之斥已奉 明旨，但见群情汹汹，率与臣同，而卒惧辅臣威，无敢怀忠以入告，故不避斧钺之诛，效其枉瞽。得旨： 祖宗宪制，御史不法，都御史得指实参治。赵应元托疾乞休，蔑视法纪，朕特黜之。这厮乃敢逞肆浮辞，越职妄奏，好生怀奸，比党挠乱国是，本当重处，姑从轻革了职为民，再有这等的，并这厮重治不饶。亡何，炌疏辩乞罢斥。 上曰：近法纪纵弛，朝廷但一加振饬，憸邪辈以不便己私，即为无端捏谤，百计挠阻，殊为蠹政。卿正已执法，朕所鉴知。妄言的已处分了，宜安心供职，不准辞。。万历六年（1578年）五月，赵应元被迫棄官還鄉。

張居正卒後，經四川道御史孫繼先舉薦，万历十一年（1583年）二月恢復河南道御史官職《明史》（卷229）：孫繼先 ，字胤甫，盂人。隆慶五年進士。居正既敗，繼先請召吳中行、趙用賢、艾穆、沈思孝、鄒元標幷及余懋學、趙應元、傅應禎、朱鴻謨、孟一脈、王用汲。又薦魏學曾、宋纁、張岳、毛綱、胡執禮、王錫爵、賈三近、溫純、曹科、陳有年、朱光宇、趙參魯等諸人。既坐謫，終南京吏部主事。，十二年三月升南京大理寺右寺丞，同年卒于任上。

 家族 
曾祖父趙銳；祖父趙卿；父趙嘉行，七品散官，封御史。前母董氏，贈孺人；母劉氏，贈孺人。具慶下。兄應魁（署丞）、弟應旂（署丞）。

参考文献

Y
Category:泾阳人
Category:明朝華陽縣知縣
Category:明朝郟縣知縣
Category:明朝浙江道監察御史
Category:嘉靖四十年辛酉科陝西鄉試舉人
Category:明朝戶部觀政
Category:明朝河南道監察御史
Category:明朝南京大理寺丞
Category:明朝無錫縣知縣